b"\n_START_ARTICLE_\nBatalla de Lugariz\n_START_SECTION_\nAntecedents\n_START_PARAGRAPH_\nLa rebel\xc2\xb7li\xc3\xb3 va esclatar despr\xc3\xa9s de la convocat\xc3\xb2ria de les Corts el 20 de juny de 1833 quan el pretendent dom Carles, refugiat a Portugal es va negar a jurar lleialtat a Maria Cristina de Borb\xc3\xb3-Dues Sic\xc3\xadlies i l'1 d'octubre, recolzat per Miquel I de Portugal va reclamar el seu dret al tron. La revolta no va tenir el suport de l'ex\xc3\xa8rcit i la guerra comen\xc3\xa7\xc3\xa0 el 6 d'octubre quan el general Santos Ladron de Cegama va prendre Logronyo, passant a Navarra per unir-se amb els revoltats, sent capturat a la batalla de Los Arcos i afusellat als pocs dies. A Catalunya, la rebel\xc2\xb7li\xc3\xb3 de Josep Galceran a Prats de Llu\xc3\xa7an\xc3\xa8s el 5 d'octubre va ser sufocada pel capit\xc3\xa0 general Llauder._NEWLINE_La pres\xc3\xa8ncia carlina qued\xc3\xa0 afeblida amb la campanya del liberal Pedro Sarsfield i Tom\xc3\xa1s de Zumalac\xc3\xa1rregui va assumir la direcci\xc3\xb3 dels contingents navarresos el 15 de novembre, i dels bascos tres setmanes despr\xc3\xa9s, reactivant la rebel\xc2\xb7li\xc3\xb3 al nord, organitzant l'ex\xc3\xa8rcit carl\xc3\xad, va capturar la Real F\xc3\xa1brica de Armas de Orbaiceta, provocant la substituci\xc3\xb3 del general Vald\xc3\xa9s per Vicente Genaro de Quesada, qui va comen\xc3\xa7ar les represalies._NEWLINE_L'ex\xc3\xa8rcit liberal de Jos\xc3\xa9 Ram\xc3\xb3n Rodil va tractar de destruir l'ex\xc3\xa8rcit de Zumalac\xc3\xa1rregui i arrestar Carles Maria Isidre de Borb\xc3\xb3 per\xc3\xb2 despr\xc3\xa9s d'una desastrosa campanya es va veure obligat a renunciar al comandament per Manuel Lorenzo. Les tropes isabelines de Navarra no van ser capaces de contenir l'ex\xc3\xa8rcit de Zumalac\xc3\xa1rregui, que va capturar un comboi d'armes que anava de Burgos a Logronyo pel cam\xc3\xad real, per\xc3\xb2 sense poder destruir l'ex\xc3\xa8rcit liberal, la temptativa sobre Madrid qued\xc3\xa0 avortada i Jer\xc3\xb3nimo Vald\xc3\xa9s es va decidir a atacar Tom\xc3\xa1s de Zumalac\xc3\xa1rregui al seu reducte de la vall d'Amescoas amb 21.000 homes, la major mobilitzaci\xc3\xb3 de tropes cristines des de l'inici del conflicte._NEWLINE_Edward Granville Eliot va arribar el 25 d'abril a la vall de La Berrueza on s'havia retirat Tom\xc3\xa1s de Zumalac\xc3\xa1rregui des d'Amescoas i va aconseguir que els dos b\xc3\xa0ndols signessin el Conveni d'Eliot._NEWLINE_Despr\xc3\xa9s del desastre d'Artaza, Jer\xc3\xb3nimo Vald\xc3\xa9s es va retirar a la riba sud de l'Ebre, ordenant l'evacuaci\xc3\xb3 de les guarnicions isabelines entre Logronyo, Vitoria i Pamplona i la frontera francesa, obrint el cam\xc3\xad a Zumalac\xc3\xa1rregui per conquerir el Pa\xc3\xads Basc, ocupant Guip\xc3\xbascoa en poques setmanes tret de Sant Sebasti\xc3\xa0 i Hondarribia, aconseguint nombroses peces d'artilleria. Despr\xc3\xa9s de la mort de Zumalac\xc3\xa1rregui es nomen\xc3\xa0 nou comandant a Francisco Benito Eraso i despr\xc3\xa9s a Vicente Moreno Gonz\xc3\xa1lez, que en octubre del mateix any rellevat per Nazario Egia. Amb el frustrat Setge de Bilbao els carlins van moure el comandament a Estella. Vicente Moreno en octubre del mateix any fou rellevat per Nazario Egia. _NEWLINE_Luis Fern\xc3\xa1ndez de C\xc3\xb3rdova va decidir-se a recuperar els territoris ocupats durant la primavera per Zumalac\xc3\xa1rregui i les comunicacions entre Vit\xc3\xb2ria i Pamplona i Vit\xc3\xb2ria i Sant Sebasti\xc3\xa0, per\xc3\xb2 no van ser capa\xc3\xa7os de foragitar els carlins del coll d'Arlaban, i els carlins van assetjar Sant Sebasti\xc3\xa0 a finals de 1835 al comandant de Jos\xc3\xa9 Miguel de Sagastibeltza, qui volia atacar i prendre la ciutat, per\xc3\xb2 cap militar carl\xc3\xad Nazario Egia desitjava mantenir el setge sense atacs. Els donostiarres van sol\xc2\xb7licitar ajuda a Luis Fern\xc3\xa1ndez de C\xc3\xb3rdoba, qui els va enviar a la Legi\xc3\xb3 Auxiliar Brit\xc3\xa0nica de George de Lacy Evans, i Sagastibeltza va demanar m\xc3\xa9s homes a Egia per\xc3\xb2 necessitava les tropes i no va enviar refor\xc3\xa7os.\n_START_SECTION_\nLa batalla\n_START_PARAGRAPH_\nEl 5 de maig, 4.500 brit\xc3\xa0nics i 1.500 liberals sota el comandament del general George de Lacy Evans van atacar les posicions carlines, que van retrocedir fins Lugaritz, Munto i Puyo, mentre a Aiete van frenar l'atac brit\xc3\xa0nic amb tres canons. A Lugaritz van haver de suportar un dur atac liberal amb baioneta, patint moltes baixes, havent de retirar-se. Els sloop de guerra HMS Salamander i HMS Phoenix de la Royal Navy van disparar els seus canons contra les posicions carlines, incendiant el mas de Lugaritz, i en els combats el general Sagastibeltza va rebre un tret al cap durant una c\xc3\xa0rrega amb baioneta i va morir a l'instant. Refor\xc3\xa7ats pels 1.300 soldats que van arribar en vaixell, els brit\xc3\xa0nics van tornar a carregar, obligant als carlins a retirar-se fins a Oriamendi.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEl bloqueig de Sant Sebastian va continuar tot i guanyar la batalla de Lugariz, i els liberals \xc3\xbanicament van aconseguir ampliar lleugerament el cercle del setge. Al mar\xc3\xa7 de l'any seg\xc3\xbcent es va produir la batalla d'Oriamendi i dos mesos despr\xc3\xa9s, aprofitant l'Expedici\xc3\xb3 Reial, els donostiarres van aconseguir trencar el bloqueig despr\xc3\xa9s de prendre Hernani."